title: "Tesla Inc."
text: "Tesla, Inc. (bit t\u00f6 di 1. Febriwaari 2017 Tesla Motors) es en amerikaansk Firma, wat Elektroautos, Bateriien (Sa \u00fcs di Tesla Powerwall) en Solaar\u00f6nlaagen becht en forkoopet. \u00dcs di Sen fan di Firma uur \"dit \u00d6nsk\u00fc\u00fcwen fan di Aurgang t\u00f6 fuarhualing Energii\" n\u0113mt.\n\nNoom\nDi Noom kumt fan Nikola Tesla, diar noch fan Kroatien k\u0101m. Di Rochten fuar di Noom sk\u00fcl em jest fan di Tesla a. s. \u00f6n Tschechien fo. Sent 2010 sen di Rochten fuar di Noom aurleten.\n\nElektroautos\n\nRoadster\nDit jest Auto, wat \u00f6n Seerie becht waar, wiar di Tesla Roadster. Dit wiar uk di jest elektrisk Seerienwain \u00fcp W\u0101rel. Di Roadster waar fan 2008 bist 2012 becht.\n\nRoadster 2020\n2017 waar di Prototyp fan en nii Roadster fuarstelt, wat aur 400 km/h laap skel. Me ombi 200 kWh Batteriikapatsiteet skel di Laapwai aur 1.000 km wiis.\nDi Sk\u00fc\u00fcvtir fan 0 \u00fcp 97 km/h (0 bit 60 Miilen) skel 1,9 Sekunden wiis, fan 0 \u00fcp 160 km/h skel dit 4,2 Sekunden waari. Diaraur wiar dit dit wakerst Seerienauto, wat jens becht uuren es.\n\nModel S\nBit deling (2020) lapt dit Model S. Fuarstelt waar dit al 2009, \u00fcp Straat es dit sent Juuli 2012 \u00f6nerwai.\nDit Model S es di jest ain Produktsjoon fan Tesla.\n\nDi Luksuswain me aartig Damp \u00f6n di Maskiin ken me \u00d6ndreft aur Achterweelen of ali fjuur Weelen koopet uur, Da jeft et jit en \"Performance\"-Model, wat dit Auto fan 0 \u00fcp 100 km/h \u00f6n 2,7 Sekunden sk\u00fc\u00fcv ken.\n\nModel X\nMuar Plaats \u00fcs dit Model S man likert fuar't Miist di salev Technik heer dit Model X. Fuarstelt waar des al 2012, \u00fcp Straat k\u0101m dit 2015. Dit Model X kumt me en Jungensbaank achtern iin \u00f6n di Wain \u00fcp bit t\u00f6 7 Plaatsen. Di Achterd\u00fc\u00fcren jit \"Falcon wings\", aurdat jaa elektrisk naa boowen swing en diarbi hualev t\u00f6hopklapet uur.\n\nModel 3\n\u00d6n di Marts 2016 waar dit Model 3 skul jest Model E jit, man fuar des Noom heer Ford di Rochten \u0101pskriiv leten. Sa waar diarfan dit Model 3. Sent Juuli 2017 uur des Wain becht.\nDit Model 3 es 28 cm kuurter \u00fcs dit Model S en uur me tau Bateriien \u00f6nb\u00f6\u00f6ren: 50 kWh fuar ombi 215 Miilen of ~350km en 75 kWh fuar 310 Miilen / ombi 500 km.\n\nModel Y\nSa \u00fcs dit Model X ee\u0111er dit Model S k\u0101m, kumt n\u00fc dit Model Y ee\u0111er dit Model 3. Dit heer muar Plaats en skel fuar D\u00fctskl\u00f6n iin \u00f6n di nii \"Gigafactory\" \u00f6n Berliin-Branenborig becht uur.\nDit Model Y es di jest Wain, hur Tesla en W\u0101remkerpomp iinbecht.\n\nFutnooten\n\nForkiir\nAutomobilfabrik (USA)\nStraatenforkiir\nElektroautofirma\nElektroauto (Baterii)"